Camphill

Camphill estas kuracpedagoga movado surbaze de la antropozofio. La unua Camphill-komunumo estis fondita en 1939 ĉe Aberdeen en Skotlando de la el Vieno elmigrinta infankuracisto D-ro Karl König. Nuntempe ekzistas pli ol 90 komunumoj en 19 landoj. Camphill-komunumo En tia komunumo homoj kun – ofte pluroblaj – gravaj mensaj, animaj kaj korpaj malkapabloj vivas kutime kun la familioj de siaj flegistoj en vilaĝecaj komunumoj. Tie ili okupiĝas pri biodinamika agrikulturo, panbakado, teksado, librobindado, potfarado aŭ prilaboras lignon aŭ similajn aferojn. Tiel tiaj homoj povos vivi laŭ siaj kapabloj vivon memstaran. Kontraŭe al flego en aliaj institucioj en Camphill-komunumoj evoluas familiecaj rilatoj. La paso de tago, semajno kaj jaro estas strukturata, por ke ankaŭ tiaj homoj povu orientiĝi. Tial gravas kunaj manĝoj, diservoj kaj sezonaj festoj kun muziko kaj aliaj artaj kontribuoj. Eĉ gravege malkapablaj infanoj partoprenas lernejon laŭ la valdorfa pedagogio. Muzikaj kaj moviĝaj terapioj havas gravan rolon; perforto ne okazu kaj la uzo de kemiaj drogoj estas kiel eble plej malalta. Camphill-komunumoj en Germanio Vilaĝkomunumo Hausenhof, Dietersheim / Steigerwald (Bavario) Vilaĝkomunumo Hermannsberg, Heiligenberg / distrikto Bodensee (Baden-Virtembergo) Vilaĝkomunumo Lehenhof, Deggenhausertal / distrikto Bodensee (Baden-Virtembergo) Vilaĝkomunumo Sellen, Steinfurt (Nordrejn-Vestfalio) Markus-komunumo Hauteroda, Hauteroda / distrikto Kyffhäuser (Turingio) Vivkomunumo Alt-Schönow, Berlino Vivkomunumo Königsmühle, Neustadt a. d. Weinstraße (Rejnlando-Palatinato) Lernejokomunumo Brachenreuthe, Überlingen am Bodensee (Baden-Virtembergo) Lernejokomunumo Bruckfelden, Überlingen am Bodensee (Baden-Virtembergo) Lernejokomunumo Föhrenbühl, Heiligenberg / distrikto Bodensee (Baden-Virtembergo) Centro Karl-König-Schule, Nürnberg (Bavario) Tagterapia centro Thomas-Haus, Berlino Bibliografio Carlo Pietzner (Camphill-kunfondinto): Aspekte der Heilpädagogik. Beiträge aus der Arbeit der Camphill-Bewegung, Verlag Freies Geistesleben, Stuttgart 1969 Cornelius M. Pietzner, Carlo Pietzner, Wanda Root: Village Life: The Camphill Communities, Simon & Schuster 1987, ISBN 0887080308 Eksteraj ligiloj Camphill-vilaĝkomunumo Hausenhof Camphill en Germanio Camphill Rheinland-Pfalz (Germanio) Camphill en Svisio Camphill-Perceval en Svisio Camphill en Ĉeĥio Camphill en Norvegio Camphill en Britio Camphill en Nordameriko Camphill en Novzelando Kamah Curative Community, Kibbutz Harduf, Israelo Arkivigite je 2008-08-21 per la retarkivo Wayback Machine Camphill en Irlando